KAUNO MIESTO SAVIVALDYBĖS TARYBA

SPRENDIMAS

DĖL KAUNO MIESTO SAVIVALDYBĖS ŠVIETIMO ĮSTAIGŲ VADOVŲ DARBO APMOKĖJIMO SISTEMOS APRAŠO PATVIRTINIMO

2017 m. birželio 13 d.	Nr. T-380

Kaunas

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, 20 straipsnio 2 dalies 16 punktu, Lietuvos Respublikos valstybės ir savivaldybių įstaigų darbuotojų darbo apmokėjimo įstatymo 5, 8, 10, 11, 12, 13 straipsniais, Lietuvos Respublikos viešųjų įstaigų įstatymo 10 straipsnio 1 dalies 4 ir 15 punktais, Kauno miesto savivaldybės taryba n u s p r e n d ž i a:

1. Patvirtinti Kauno miesto savivaldybės biudžetinių švietimo įstaigų vadovų darbo apmokėjimo sistemos aprašą (pridedama).

2. Rekomenduoti Kauno miesto savivaldybės viešųjų švietimo įstaigų dalininkų susirinkimams patvirtinti šių įstaigų vadovų darbo apmokėjimo sistemos aprašus vadovaujantis šiuo sprendimu patvirtintu Kauno miesto savivaldybės biudžetinių švietimo įstaigų vadovų darbo apmokėjimo sistemos aprašu.

3. Pripažinti netekusiais galios:

3.1. Kauno miesto savivaldybės tarybos 2014 m. vasario 6 d. sprendimą Nr. T-94 „Dėl Kauno miesto savivaldybės švietimo įstaigų darbuotojų tarnybinių atlyginimų (tarifinių atlygių) koeficientų nustatymo aprašo patvirtinimo“ su visais pakeitimais ir papildymais;

3.2. Kauno miesto savivaldybės administracijos direktoriaus 2014 m. kovo 6 d. įsakymą Nr. A-684 „Dėl Kauno miesto savivaldybės biudžetinių švietimo įstaigų vadovų skatinimo ir materialinių pašalpų skyrimo tvarkos aprašo patvirtinimo“.

Savivaldybės meras	Visvaldas Matijošaitis

PATVIRTINTA

Kauno miesto savivaldybės tarybos

2017 m. birželio 13 d.

sprendimu Nr. T-380

Kauno miesto savivaldybės biudžetinių švietimo įstaigų vadovų darbo apmokėjimo SISTEMOS APRAŠAS

I SKYRIUS

BENDROSIOS NUOSTATOS

1. Kauno miesto savivaldybės biudžetinių švietimo įstaigų vadovų darbo apmokėjimo sistemos aprašas (toliau – aprašas) reglamentuoja biudžetinių švietimo įstaigų, kurių savininkė yra Kauno miesto savivaldybė, vadovų (toliau – švietimo įstaigų vadovai) pareiginės algos pastoviosios dalies koeficientus, jų nustatymo ir didinimo tvarką, priemokų, premijų ir materialinių pašalpų skyrimo tvarką, mokėjimą už darbą poilsio ir švenčių dienomis, nakties bei viršvalandinį darbą, budėjimą ir esant nukrypimams nuo normalių darbo sąlygų. Šio aprašo nuostatos netaikomos nustatant Kauno miesto savivaldybės administracijos Sporto skyriaus reguliavimo sričiai priskirtų švietimo įstaigų vadovų darbo apmokėjimo tvarką.

2. Šis aprašas parengtas vadovaujantis Lietuvos Respublikos valstybės ir savivaldybių įstaigų darbuotojų darbo apmokėjimo tvarkos įstatymu (toliau – Įstatymas).

3. Šiame apraše vartojamos sąvokos atitinka Įstatyme ir kituose teisės aktuose apibrėžtas sąvokas.

II SKYRIUS

PAREIGINĖS ALGOS PASTOVIOSIOS DALIES NUSTATYMAS

4. Švietimo įstaigų vadovų pareiginę algą sudaro pareiginės algos pastovioji dalis.

5. Švietimo įstaigų vadovų pareiginės algos kintamoji dalis nenustatoma.

6. Švietimo įstaigų vadovų pareiginės algos pastovioji dalis nustatoma pareiginės algos koeficientais pagal šio aprašo priedą, atsižvelgiant į ugdomų mokinių ar grupių skaičių, pedagoginio darbo stažą bei vadybinę kvalifikacinę kategoriją.

7. Pareiginės algos koeficiento vienetas yra lygus pareiginės algos baziniam dydžiui. Pareiginės algos pastovioji dalis apskaičiuojama, atitinkamą pareiginės algos koeficientą dauginant iš pareiginės algos bazinio dydžio.

8. Pareiginės algos pastoviosios dalies koeficientas nustatomas iš naujo pasikeitus ugdomų mokinių ar grupių skaičiui, pedagoginio darbo stažui bei vadybinei kvalifikacinei kategorijai.

9. Švietimo įstaigų vadovams pareiginės algos pastoviosios dalies koeficientai nustatomi Kauno miesto savivaldybės mero potvarkiu, kurį rengia Kauno miesto savivaldybės administracijos Personalo valdymo skyrius (toliau – Personalo valdymo skyrius). Švietimo įstaigos vadovui pareiginės algos pastoviosios dalies koeficientas nustatomas jo prašymu, atsižvelgiant į Kauno miesto savivaldybės administracijos Švietimo skyriaus (toliau – Švietimo skyrius) pateiktą išvadą dėl prašymo pagrįstumo.

III SKYRIUS

PRIEMOKŲ IR PREMIJŲ MOKĖJIMAS

10. Pagal švietimo įstaigos vadovo prašymą, atsižvelgiant į Švietimo skyriaus pateiktą išvadą dėl prašymo pagrįstumo, Kauno miesto savivaldybės mero potvarkiu, kurį rengia Personalo valdymo skyrius, švietimo įstaigų vadovams gali būti skiriamos priemokos:

10.1. už papildomą darbo krūvį, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės;

10.2. už papildomų pareigų ar užduočių, nenustatytų pareigybės aprašyme ir suformuluotų raštu, vykdymą.

11. Priemokos gali siekti iki 30 procentų pareiginės algos pastoviosios dalies dydžio ir būti mokamos iki nurodyto konkretaus termino, bet ne ilgesnio kaip iki kalendorinių metų pabaigos. Priemokos skiriamos tik tokiu atveju, jeigu yra pakankamai lėšų švietimo įstaigos darbo užmokesčio fonde.

12. Priemokos mokėjimas nutraukiamas, jei išnyksta jos skyrimo aplinkybės, arba sumažinamas procentinis dydis, kai pasikeičia aplinkybės, kurių pagrindu priemoka buvo skirta (sumažėja papildomo darbo krūvis, papildomų pareigų ar užduočių skaičius).

13. Premijos švietimo įstaigų vadovams gali būti mokamos šiais atvejais:

13.1. atlikus vienkartines ypač svarbias švietimo įstaigos veiklai užduotis;

13.2. įvertinus labai gerai švietimo įstaigos vadovo praėjusių kalendorinių metų veiklą.

14. Premija gali būti skiriama ne daugiau kaip vieną kartą per metus ir negali viršyti švietimo įstaigos vadovui nustatytos pareiginės algos pastoviosios dalies dydžio, neviršijant švietimo įstaigai darbo užmokesčiui skirtų lėšų.

15. Premija neskiriama švietimo įstaigos vadovui, kuriam per paskutinius 12 mėnesių paskirta drausminė nuobauda.

16. Teikimą skirti premiją Kauno miesto savivaldybės merui rengia Švietimo skyrius, o mero potvarkį – Personalo valdymo skyrius.

IV SKYRIUS

MOKĖJIMAS UŽ DARBĄ POILSIO IR ŠVENČIŲ DIENOMIS, NAKTIES BEI VIRŠVALANDINĮ DARBĄ, BUDĖJIMĄ IR ESANT NUKRYPIMAMS NUO NORMALIŲ DARBO SĄLYGŲ

17. Už darbą poilsio ir švenčių dienomis, nakties bei viršvalandinį darbą, budėjimą ir esant nukrypimams nuo normalių darbo sąlygų švietimo įstaigos vadovui mokama Lietuvos Respublikos darbo kodekso nustatyta tvarka, proporcingai darbo laiko apskaitos žiniaraštyje nurodytam faktiškai dirbtam laikui pagal Kauno miesto savivaldybės mero potvarkį, kurį rengia Personalo valdymo skyrius.

V SKYRIUS

MATERIALINĖS PAŠALPOS SKYRIMO SĄLYGOS

18. Švietimo įstaigų vadovams, kurių materialinė būklė tapo sunki dėl jų pačių ligos, šeimos narių (sutuoktinio, vaiko (įvaikio), motinos (įmotės), tėvo (įtėvio), brolio (įbrolio), sesers (įseserės), taip pat išlaikytinių, kurių globėju ar rūpintoju yra paskirtas švietimo įstaigos vadovas, ligos ar mirties, stichinės nelaimės ar turto netekimo, jeigu yra švietimo įstaigos vadovo rašytinis prašymas ir pateikti atitinkamą aplinkybę patvirtinantys dokumentai, gali būti skiriama iki 5 minimaliųjų mėnesinių algų dydžio materialinė pašalpa iš švietimo įstaigai skirtų lėšų.

19. Mirus švietimo įstaigos vadovui, jo šeimos nariams iš švietimo įstaigai skirtų lėšų gali būti išmokama iki 5 minimaliųjų mėnesinių algų dydžio materialinė pašalpa, jeigu yra jo šeimos narių rašytinis prašymas ir pateikti mirties faktą patvirtinantys dokumentai.

20. Materialinė pašalpa skiriama Kauno miesto savivaldybės mero potvarkiu, kurį rengia Personalo valdymo skyrius.

VI SKYRIUS

BAIGIAMOSIOS NUOSTATOS

21. Švietimo įstaigų vadovams taikomos ir kitos Lietuvos Respublikos darbo kodekse ir kituose teisės aktuose nustatytos darbo apmokėjimo sąlygos.

22. Aprašas papildomas ir keičiamas Kauno miesto savivaldybės tarybos sprendimu.

_____________________________________

Kauno miesto savivaldybės

biudžetinių švietimo įstaigų vadovų

darbo apmokėjimo sistemos aprašo

priedas

I SKYRIUS

ŠVIETIMO ĮSTAIGŲ VADOVŲ DARBO APMOKĖJIMAS

1. Ikimokyklinio ugdymo mokyklos:

1.1. Vadovų pareiginės algos pastoviosios dalies koeficientai:

Ikimokyklinių ir priešmokyklinių grupių skaičius sausio 1 d.	Turintiems iki 10 metų pedagoginio darbo stažą	Turintiems nuo 10 iki 15 metų pedagoginio darbo stažą	Turintiems 15 ir daugiau metų pedagoginio darbo stažą
Vadovų, kuriems nesuteiktos vadybinės kvalifikacinės kategorijos
Iki 2	4,98	5,2	5,47
Nuo 3 iki 4	5,14	5,45	5,73
Nuo 5 iki 6	5,29	5,7	5,99
Nuo 7 iki 8	5,45	5,96	6,25
Nuo 9 iki 10	5,6	6,21	6,51
Nuo 11 iki 12	6,16	6,46	6,77
13 ir daugiau	6,29	6,53	6,82
Vadovų, kuriems suteiktos vadybinės kvalifikacinės kategorijos
I kategorija
Iki 2	7,2	7,49	7,86
3–4	7,54	7,85	8,24
5–6	7,88	8,21	8,62
7–8	8,22	8,56	8,99
9–10	8,56	8,92	9,37
11–12	8,9	9,28	9,75
II kategorija
Iki 2	6,38	6,66	7,03
3–4	6,69	6,98	7,36
5–6	7,00	7,30	7,70
7–8	7,30	7,61	8,03
9–10	7,61	7,93	8,37
11–12	7,92	8,25	8,70
III kategorija
Iki 2	5,73	5,95	6,24
3–4	6,00	6,23	6,53
5–6	6,27	6,52	6,82
7–8	6,55	6,80	7,12
9–10	6,82	7,09	7,41
11–12	7,09	7,37	7,70
13 ir daugiau
I kategorija	8,96	9,48	9,87
II kategorija	8,07	8,35	8,80
III kategorija	7,19	7,48	7,74

1.2. Vadovai, kai įstaigoje yra 1–3 grupės, privalo dirbti pedagoginį darbą grupėje vidutiniškai tris valandas per dieną.

1.3. Nustatant vadovams pareiginės algos pastoviosios dalies koeficientus viena ištisos paros vaikų grupė laikoma dviem grupėmis.

2. Bendrojo ugdymo mokyklos (išskyrus nurodytas šio priedo 3 punkte):

2.1. Vadovų pareiginės algos pastoviosios dalies koeficientai:

Mokinių skaičius rugsėjo 1 d.	Turintiems iki 10 metų pedagoginio darbo stažą	Turintiems nuo 10 iki 15 metų pedagoginio darbo stažą	Turintiems 15 ir daugiau metų pedagoginio darbo stažą
Vadovų, kuriems nesuteiktos vadybinės kvalifikacinės kategorijos
Iki 200	6,32	6,47	6,68
201–300	6,39	6,57	6,80
301–400	6,51	6,71	6,94
401–500	6,64	6,86	7,08
501–600	6,65	6,87	7,09
601–700	6,93	7,12	7,35
701–800	6,94	7,13	7,36
801–900	7,21	7,28	7,66
901 ir daugiau	8,08	8,14	8,58
Vadovų, kuriems suteiktos vadybinės kvalifikacinės kategorijos
Iki 200
I kategorija	8,03	8,26	8,52
II kategorija	7,68	7,87	8,16
III kategorija	7,02	7,20	7,45
I kategorija
201–300	8,26	8,54	8,87
301–400	9,24	9,56	9,91
401–500	10,22	10,57	10,95
II kategorija
201–300	7,69	7,88	8,17
301–400	7,97	8,20	8,52
401–500	8,25	8,53	8,86
III kategorija
201–300	7,03	7,21	7,46
301–400	7,30	7,51	7,79
401–500	7,57	7,80	8,11
I kategorija
501–600	10,23	10,58	10,96
601–700	10,68	11,16	11,51
II kategorija
501–600	8,26	8,54	8,87
601–700	8,60	9,01	9,29
III kategorija
501–600	7,58	7,81	8,12
601–700	7,88	8,22	8,51
I kategorija
701–800	10,69	11,17	11,52
801–900	11,29	11,66	11,76
II kategorija
701–800	8,61	9,02	9,30
801–900	9,11	9,41	9,72
III kategorija
701–800	7,89	8,23	8,52
801–900	8,28	8,56	8,88
901 ir daugiau
I kategorija	11,30	11,67	11,78
II kategorija	10,15	10,23	10,72
III kategorija	9,21	9,29	9,83

2.2. Nustatant vadovams pareiginės algos pastoviosios dalies koeficientus į mokinių skaičių įskaičiuojami priešmokyklinio ir ikimokyklinio ugdymo grupių vaikai.

3. Sanatorinės mokyklos, specialiosios mokyklos, specialiojo ugdymo centrai ir bendrojo ugdymo mokyklos, turinčios bendrabučius:

3.1. Vadovų pareiginės algos pastoviosios dalies koeficientai:

Mokinių skaičius sausio 1 d.	Turintiems iki 10 metų pedagoginio darbo stažą	Turintiems nuo 10 iki 15 metų pedagoginio darbo stažą	Turintiems 15 ir daugiau metų pedagoginio darbo stažą
Vadovų, kuriems nesuteiktos vadybinės kvalifikacinės kategorijos
Iki 200	6,92	7,10	7,33
200–250	7,18	7,43	7,64
251–300	7,50	7,71	7,93
301 ir daugiau	7,78	8,00	8,28
Vadovų, kuriems suteiktos vadybinės kvalifikacinės kategorijos
Iki 200
I kategorija	9,31	9,65	9,99
II kategorija	8,54	8,81	9,16
III kategorija	7,81	8,00	8,32
200–250
I kategorija	9,74	10,17	10,49
II kategorija	8,91	9,28	9,60
III kategorija	8,13	8,42	8,72
251–300
I kategorija	10,28	10,62	10,80
II kategorija	9,35	9,67	10,03
III kategorija	8,54	8,79	9,11
301 ir daugiau
I kategorija	10,66	10,88	10,92
II kategorija	9,78	10,12	10,46
III kategorija	8,85	9,24	9,51

3.2. Bendrabučiuose negyvenantys mokiniai į bendrą mokinių skaičių įskaičiuojami taikant koeficientą 0,5.

4. Neformaliojo vaikų švietimo mokyklų vadovų pareiginės algos pastoviosios dalies koeficientai:

Mokinių skaičius spalio 1 d.	Turintiems iki 10 metų pedagoginio darbo stažą	Turintiems nuo 10 iki 15 metų pedagoginio darbo stažą	Turintiems 15 ir daugiau metų pedagoginio darbo stažą
Vadovų, kuriems nesuteiktos vadybinės kvalifikacinės kategorijos
Iki 300	6,25	6,38	6,60
301–400	6,33	6,48	6,75
401–500	6,44	6,63	6,86
501–600	6,55	6,79	6,97
601–700	6,56	6,80	6,98
701–800	6,86	7,04	7,26
801–900	6,87	7,05	7,27
901–1000	7,14	7,36	7,43
1001–1100	7,15	7,37	7,44
1101–1200	7,17	7,38	7,59
1201–1300	7,18	7,39	7,60
1301–1400	7,30	7,49	7,77
Vadovų, kuriems suteiktos vadybinės kvalifikacinės kategorijos
Iki 300
I kategorija	7,93	8,18	8,42
II kategorija	7,24	7,47	7,66
III kategorija	6,64	6,83	7,03
I kategorija
301–400	8,19	8,46	8,80
401–500	9,17	9,47	9,85
501–600	10,14	10,48	10,89
II kategorija
301–400	7,44	7,71	8,04
401–500	8,32	8,63	8,98
501–600	9,21	9,55	9,93
III kategorija
301–400	6,90	7,08	7,36
401–500	7,72	7,91	8,22
501–600	8,55	8,75	9,09
I kategorija
601–700	10,15	10,49	10,90
701–800	10,61	11,09	11,44
II kategorija
601–700	9,22	9,56	9,94
701–800	9,65	10,10	10,16
III kategorija
601–700	8,56	8,76	9,10
701–800	8,78	9,23	9,47
I kategorija
801–900	10,62	11,10	11,45
901–1000	11,21	11,55	11,69
II kategorija
801–900	9,66	10,11	10,17
01–1000	10,15	10,68	10,87
III kategorija
801–900	8,79	9,24	9,48
901–1000	9,29	9,57	9,86
I kategorija
1001–1100	11,22	11,56	11,70
1101–1200	11,60	11,70	11,74
II kategorija
1001–1100	10,16	10,69	10,88
1101–1200	10,57	10,95	11,40
III kategorija
1001–1100	9,30	9,58	9,87
1101–1200	9,65	10,02	10,34
I kategorija
1201–1300	11,61	11,71	11,75
1301–1400	11,73	11,75	11,80
II kategorija
1201–1300	10,58	10,96	11,41
1301–1400	11,09	11,21	11,67
III kategorija
1201–1300	9,66	10,03	10,35
1301–1400	10,08	10,22	10,80

5. Įstaigų, nenurodytų šiame skyriuje, vadovų, priskiriamų prie pedagoginių darbuotojų, pastoviosios dalies koeficientai:

Turintiems iki 10 metų pedagoginio darbo stažą	Turintiems nuo 10 iki 15 metų pedagoginio darbo stažą	Turintiems 15 ir daugiau metų pedagoginio darbo stažą
8,46	9,55	10,72

II SKYRIUS

ĮSTAIGŲ VADOVŲ PAREIGINĖS ALGOS PASTOVIOSIOS DALIES DIDINIMAS

6. Neviršijant 45 procentų šiame priede nurodytų pareiginės algos pastoviosios dalies koeficientų, pareiginės algos pastoviosios dalies koeficientai didinami:

6.1. 15 proc. – gimnazijų ir jaunimo mokyklų vadovams;

6.2. 5 proc. – pedagoginės psichologinės tarnybos vadovui;

6.3. 0,275 bazinio dydžio – įstaigų vadovams, įgijusiems mokslo laipsnį arba pedagoginį (mokslo) vardą;

6.4. 0,138 bazinio dydžio – įstaigų vadovams, kuriems nesuteikta vadybinė kvalifikacinė kategorija, tačiau jie yra įgiję magistro kvalifikacinį laipsnį;

6.5. 15 proc. – sanatorinių mokyklų, specialiųjų mokyklų, specialiojo ugdymo centrų, specialiųjų mokyklų-daugiafunkcių centrų, skirtų mokiniams, dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių, vadovams;

6.6. 15 proc. – ikimokyklinių ugdymo mokyklų, skirtų mokiniams, dėl įgimtų ar įgytų sutrikimų turinčių didelių ar labai didelių ugdymosi poreikių, vadovams;

6.7. 5 proc. – ikimokyklinio ugdymo mokyklos, bendrojo ugdymo mokyklos, kurioje mokosi 10 ir daugiau mokinių, kuriems pedagoginė psichologinė tarnyba arba švietimo pagalbos tarnybos dėl įgimtų ar įgytų sutrikimų yra nustačiusios vidutinius, didelius ar labai didelius specialiuosius ugdymosi poreikius, vadovui, jei jis tiesiogiai atsakingas už darbą su specialiųjų ugdymosi poreikių turinčiais mokiniais;

6.8. 10 proc. – ikimokyklinio ugdymo įstaigų vadovams, jeigu šiose įstaigose yra ne mažiau kaip trys specialiojo ugdymo grupės, kurių mokiniams pedagoginė psichologinė tarnyba arba švietimo pagalbos tarnybos dėl įgimtų ar įgytų sutrikimų yra nustačiusios vidutinius, didelius ar labai didelius specialiuosius ugdymosi poreikius.

_________________________________________